Rooma võimsasse varju jääva Lazio maastikel pole Alpide imponentsust ega Toskaana koketeerivat sarmi. Tema ilu on talutüdruku moodi, lihtne ning tagasihoidlik, natuke endassetõmbunud nagu meenutaks aeg-ajalt endamisi aegade hämarusi hoolimata sellest,mis ta ümber  toimub. Välismaalased, eripakkumistest ning reklaamist meelitatutena, on tihti huvitatud kas suurlinnadest või mainekamatest maakondadest nagu Toskaana või Liguuria, mille kööki, loodust ning inimesi lahatakse jätkuvalt sajas eri väljaandes ja filmis. Lazio, turisti trajektooridest veidi fuori mano, võib anda aga ootamatut avastamisrõõmu.